Babelscape/SREDFM huggingface dataset:
Αγροτική Περιοχή Κιγκόμα

Η Αγροτική Περιοχή Κιγκόμα (Αγγλικά: "Kigoma Rural District" και Σουαχίλι: "Wilaya Kigoma Vijijini"), είναι μία από τις οκτώ επαρχίες στην Περιφέρεια Κιγκόμα "(Kigoma Region)" της Τανζανίας. Συνορεύει στα βόρεια με το Μπουρούντι "(Burundi)", βορειο-ανατολικά με την Περιοχή Μπουχίγκουε "(Buhigwe District)" και ανατολικά με την Αγροτική Περιοχή Κασούλου "(Kasulu Rural District)", νότια και νοτιο-δυτικά με την Περιοχή Ουβίνζα "(Uvinza District)", στα δυτικά με την Αγροτική Περιοχή Κασούλου "(Kasulu Rural District)" και τη Λίμνη Τανγκανίκα "(Lake Tanganyika)" και νοτιοδυτικά με την Αστική Περιοχή Κιγκόμα "(Kigoma Urban District)".
Κιμπόντο

Το Κιμπόντο (Αγγλικά και Σουαχίλι: "Kibondo"), είναι μια μικρή πόλη και το διοικητικό κέντρο της Περιοχής Κιμπόντο "(Kibondo District)", στην Περιφέρεια Κιγκόμα "(Kigoma Region)", στα βορειοδυτικά της Τανζανίας.
Βλάντο Πέτκοβιτς

Ο Βλάντο Πέτκοβιτς ("Vlado Petković", γεννημένος στις 6 Ιανουαρίου 1983) είναι Σέρβος διεθνής πετοσφαιριστής. Έχει ύψος 1.98 μ. και αγωνίζεται στη θέση του πασαδόρου.
Νεκρική Σιγή

Η Νεκρική Σιγή (πρωτότυπος τίτλος: "Dead Silence") είναι ταινία θρίλερ ψυχολογικού τρόμου του 2007, που γράφτηκε από τον Λέι Γουάνελ σκηνοθετήθηκε από τον Τζέιμς Γουάν, οι οποίοι δημιούργησαν το "Σε βλέπω". Στην ταινία πρωταγωνιστούν ο Ράιαν Κουάντεν, η Τζούντιθ Ρόμπερτς, ο Ντόνι Γουόλμπεργκ και η Άμπερ Βαγέτα. Η ταινία αφηγείται την ιστορία του Τζέιμι Άσεν, ενός άνδρα που μόλις έχασε τη γυναίκα του, Lisa, και το αγέννητο παιδί του, από το πνεύμα της Μέρι Σο. Ο Τζέιμι επιστρέφει στη γενέτειρά του για να βρει απαντήσεις σχετικά με το θάνατό της. Η "Νεκρική Σιγή" δέχθηκε γενικότερα μεικτές προς κακές κριτικές, με μερικές εξαιρέσεις.
Κάμι

Οι Κάμι "(Kami)" (πληθυντικός Κικάμι "(Kikami)"), είναι μια μητρογραμμική εθνοτική και γλωσσική ομάδα από την Περιφέρεια Μορογκόρο "(Morogoro Region)", τις Περιοχές Μορογκόρο και Κιλόσα "(Morogoro Rural and Kilosa Districts)" και την Περιφέρεια Πουάνι "(Pwani Region)" στην Τανζανία.

Ομιλούν τη γλώσσα Κάμι "(Kami language)" των Μπαντού "(Bantu)", έχοντας κοινές λεξιλογικές ομοιότητες με τις γλώσσες Κούτου "(Kutu)", Κουέρε "(Kwere)", Ζαράμο "(Zaramo)", Ντόε "(Doe)" και Λουγκούρου "(Luguru)".
Μυρρινούττα

Η Μυρρινούττα (), (ο δήμος: Μυρρινούττας) ήταν αρχαίος οικισμός - πόλη και δήμος της Αιγηίδας (περιοχή της Αρχαίας Αττικής και φυλή της αρχαίας Αθήνας).
Ρεγκιονάλλιγκα

Η Ρεγκιονάλλιγκα (γερμανικά: "Regionalliga", ) είναι η τέταρτη βαθμίδα του ποδοσφαίρου στο γερμανικό σύστημα ποδοσφαιρικών πρωταθλημάτων. Μέχρι το 1974 αποτελούσε το δεύτερο επίπεδο του συστήματος πρωταθλημάτων πριν διαλυθεί. Η Ρεγκιονάλλιγκα στη συνέχεια επανασυστάθηκε ως το τρίτο επίπεδο του συστήματος το 1994. Με την εισαγωγή μιας νέας εθνικής κατηγορίας, της 3. Λίγκα το 2008, υποβιβάστηκε στο τέταρτο επίπεδο της ποδοσφαιρικής πυραμίδας. Από το 2012 η Ρεγκιονάλλιγκα αποτελείται από πέντε ομίλους.
Ο Μεγάλος Δικτάτωρ

Το Ο Μεγάλος Δικτάτωρ (πρωτότυπος τίτλος: The Great Dictator) είναι αμερικανική πολιτική κωμική ταινία του 1940, σε σκηνοθεσία, σενάριο και παραγωγή Τσάρλι Τσάπλιν. Πρωταγωνιστεί ο ίδιος ο Τσάπλιν. Αν και οι περισσότερες ταινίες του ήταν βουβές, και ενώ στο Χόλιγουντ είχε ξεπεραστεί αυτό, αυτή η ταινία ήταν η πρώτη του ομιλούσα. Η ταινία του Τσάπλιν, κάνει κριτική στα ολοκληρωτικά καθεστώτα του ναζισμού και του φασισμού, σατιρίζοντας, κατά κάποιον τρόπο,τόσο τον Αδόλφο Χίτλερ, όσο και τον Μπενίτο Μουσολίνι.

Η ταινία αυτή του Τσάπλιν, έγινε η πιο εμπορικώς επιτυχημένη του. Οι κριτικοί την έχουν σε μεγάλη υπόληψη, και τη θεωρούν άκρως σημαντική για την τέχνη της σάτιρας. "Ο Μεγάλος Δικτάτωρ", υπήρξε υποψήφιος για πέντε Όσκαρ: Όσκαρ Καλύτερης Ταινίας, Όσκαρ Α΄ Ανδρικού Ρόλου, Όσκαρ Καλύτερου Πρωτότυπου Σεναρίου, Όσκαρ Β' Ανδρικού Ρόλου και Όσκαρ Καλύτερης Πρωτότυπης Μουσικής. Στην Αυτοβιογραφία του ο Τσάρλι Τσάπλιν, το 1964, είπε, πως αν γνώριζε τις άθλιες καταστάσεις που επικρατούσαν στα στρατόπεδα συγκέντρωσης, ίσως να μην είχε κάνει ποτέ την εν λόγω ταινία.

Το 1997 η ταινία χαρακτηρίστηκε από την Βιβλιοθήκη του Κογκρέσου ως «πολιτιστικά, αισθητικά και ιστορικά σημαντική» και επιλέχθηκε να ενταχθεί στο Εθνικό Μητρώο Κινηματογράφου των Ηνωμένων Πολιτειών.
Διακρία

thumb|300px|right|Χάρτης της Διακρίας, από το έργο του Ferdinand Aldenhoven, "Carte du royaume de la Grèce", 1838.
Η Διακρία (), η οποία ονομαζόταν επίσης Υπερακρία ή Επακρία ή "Επάκρια" (), ήταν εσωτερική περιοχή της Αρχαίας Αττικής, με κέντρο τον ομώνυμο αρχαίο οικισμό - πόλη.

Ο Στράβων, αναφερόμενος στον ιστορικό Φιλόχορο και το έργο του «"Ατθίς"» (ή "Ατθίδες" ή "Ιστορίαι") λέει ότι η Επακρία ήταν μια από τις δώδεκα πόλεις, οι οποίες ιδρύθηκαν στην Αττική από τον μυθικό βασιλιά της Αθήνας, Κέκροπα και αργότερα ο Θησέας την ένωσε με την πόλη της αρχαίας Αθήνας.
Γραμμή Κάρμαν

Τα αέρια της ατμόσφαιρας σκεδάζουν τα μικρά μήκη κύματος (προς το κυανό χρώμα) του ορατού φωτός περισσότερο από τα άλλα, δίνοντας πάνω από το ορατό χείλος της Γης μία γαλάζια άλω. Μέσα της, διακρίνεται εδώ η [[Σελήνη]]. Σε μεγαλύτερα ύψη, η ατμόσφαιρα είναι τόσο αραιή, ώστε είναι ουσιαστικά ανύπαρκτη. Βαθμιαία, η ατμοσφαιρική άλω δίνει τη θέση της στο μαύρο του διαστήματος.

Γραμμή Κάρμαν ("Kármán line" ή "Karman line", στην πραγματικότητα είναι γεωμετρική επιφάνεια) ονομάζεται το σύνολο των σημείων με υψόμετρο 100 χιλιομέτρων πάνω από την επιφάνεια της θάλασσας, ως συμβατικό όριο λήξης της γήινης ατμόσφαιρας, πάνω από το οποίο αρχίζει το διάστημα. Ο ορισμός αυτός γίνεται επίσημα δεκτός από τη Διεθνή Αεροναυτική Ομοσπονδία (Fédération Aéronautique Internationale, FAI), τον οργανισμό που θέτει τα πρότυπα, κρατά τα αρχεία και επικυρώνει τα ρεκόρ σχετικά με την αεροναυτική και την αστροναυτική, όπως π.χ. το πόσοι άνθρωποι στην ιστορία έχουν ταξιδέψει στο διάστημα.

Η «γραμμή» πήρε το όνομά της προς τιμή του Τέοντορ φον Κάρμαν (1881–1963), ενός ουγγρικής καταγωγής Αμερικανού μηχανικού και φυσικού, που καταπιάστηκε κυρίως με θέματα αεροναυτικής και αστροναυτικής. Υπήρξε ο πρώτος που υπολόγισε ότι από αυτό το ύψος και πάνω η γήινη ατμόσφαιρα είναι υπερβολικά αραιή, ώστε να μη μπορεί πλέον να υποστηρίξει αεροναυτική πτήση, καθώς ένα σκάφος σε αυτό το υψόμετρο θα έπρεπε να κινείται ταχύτερα από την τροχιακή ταχύτητα ώστε να βρίσκει αρκετή αεροδυναμική άντωση που να το κρατά στο ίδιο ύψος (μη λαβαίνοντας υπόψη τη φυγόκεντρο δύναμη). Η γραμμή Κάρμαν βρίσκεται στο όριο πάνω από το οποίο τα αέρια της ατμόσφαιρας δεν είναι καλώς αναμεμιγμένα, ανάμεσα στη μεσόπαυση (80 - 85 χιλιόμετρα) και στη θερμόσφαιρα.
Άννα Κανάκη

Η Άννα Κανάκη (γεννημένη το 1962 στην Μεσσήνη) είναι μοντέλο από τη Σικελία με ελληνική καταγωγή και είχε αναδειχθεί Μις Ιταλία 1977.
Λέγκα Νατσιονάλε Ντιλετάντι

Η Λέγκα Νατσιονάλε Ντιλετάντι (ιταλικά: "Lega Nazionale Dilettanti", LND, μετάφραση: "Εθνική Ερασιτεχνική Ένωση") είναι ο υπεύθυνος φορέας για το ερασιτεχνικό ποδόσφαιρο στην Ιταλία, υπό την εποπτεία της Ιταλικής Ομοσπονδίας Ποδοσφαίρου (FIGC).
Γκούσταβ Βέιγκαντ

Ο Γκούσταβ Βέιγκαντ "(γερμανικά:G. Weigand Gustav)" (1 Φεβρουαρίου 1860 – 8 Ιουλίου 1930), ήταν Γερμανός γλωσσολόγος και ειδικός στις Βαλκανικές γλώσσες, ειδικά στα ρουμανικά και Αρομούνικα. Είναι γνωστός  για την σημαντική του συνεισφορά στη διαλεκτολογία των λατινογενών γλωσσών των  Βαλκανίων και τη μελέτη των σχέσεων μεταξύ των γλωσσών της Βαλκανικού γλωσσικού δεσμού.

Ο Βέιγκαντ γεννήθηκε στην πόλη Ντούισμπουργκ στη  Γερμανία. Σπούδασε ρομανικές γλώσσες στη Λειψία και έγραψε μια διατριβή για τη γλώσσα των Βλάχων στο Λιβάδι στην περιοχή του Ολύμπου, το 1888, που ακολουθείται από μια μετα-διδακτορική διατριβή για τη  Μέγκλενο-ρουμανική γλώσσα το 1892. Το 1893 ίδρυσε το ρουμανικό Ινστιτούτο στο Πανεπιστήμιο της Λειψίας, το πρώτο ίδρυμα εκτός Ρουμανίας. Κατά τα χρόνια που ακολούθησαν συνέχισε να διεξάγει εκτεταμένες προσωπικές μελέτες πεδίου στα Βαλκάνια. Το 1908 δημοσίευσε ένα "Γλωσσικό Άτλαντα της περιοχής της Δακο-ρουμανικής ομιλίας",  το πρώτο έργο του είδους του στον τομέα του Ρομανικής γλωσσολογίας. Κατά τη διάρκεια του Πρώτου Παγκοσμίου Πολέμου είχε σταλεί από τις γερμανικές αρχές για τη διεξαγωγή εθνογραφικών μελετών στη νυν Βόρεια Μακεδονία, και στη συνέχεια υπό τη γερμανική κατοχή. Τα αποτελέσματα δημοσιεύθηκαν το 1923.

Σε αναγνώριση της έρευνάς του στη ρουμανική γλώσσα, ο Γκούσταβ Βέιγκαντ  εξελέγη ως ξένος μέλος της ρουμανικής Ακαδημίας το 1892. Ήταν επίσης μέλος της βουλγαρικής Ακαδημίας Επιστημών και του μακεδονικού Επιστημονικού Ινστιτούτου. Πέθανε στο Μπελγκερσχάιν (Belgershain).
Rai

Η Rai (Radiotelevisione italiana S.p.A.) είναι εθνική εταιρεία δημόσιας ραδιοτηλεόρασης της Ιταλίας, η οποία ανήκει στο Υπουργείο Οικονομίας και Οικονομικών της χώρας. Προκάτοχός της έως το 1954 ήταν η "Radio Audizioni Italiane". Αποτελεί μέλος της Ευρωπαϊκής Ραδιοτηλεοπτικής Ένωσης (EBU).
Mario Kart DS

Το Mario Kart DS είναι βιντεοπαιχνίδι αγώνων καρτ που αναπτύχθηκε από τη Nintendo Entertainment Analysis and Development και εκδόθηκε από τη Nintendo για το Nintendo DS. Είναι το πέμπτο παιχνίδι της σειράς "Mario Kart" και το δεύτερο παιχνίδι της σειράς σε φορητή βιντεοκονσόλα. Ήταν επίσης το πρώτο παιχνίδι της σειράς που μπορούσε και να παιχθεί online μέσω του Nintendo Wi-Fi Connection, που δεν λειτουργεί από τις 20 Μαΐου 2014. Κυκλοφόρησε στην Βόρεια Αμερική στις 14 Νοεμβρίου 2005, Αυστραλία στις 17 Νοεμβρίου 2005, Ευρώπη στις 25 Νοεμβρίου 2005 και Ιαπωνία στις 8 Δεκεμβρίου 2005.

Το παιχνίδι δημιουργήθηκε από τον Χιντέκι Κόννο, δημιουργό του "Nintendogs". Το παιχνίδι τρέχει συνεχώς σε 60 καρέ ανά δευτερόλεπτο και χρησιμοποιεί τρισδιάστατους χαρακτήρες και περιβάλλοντα. Αργότερα η Nintendo κυκλοφόρησε το "Mario Kart DS" μαζί με ένα κόκκινο Nintendo DS, στις 28 Νοεμβρίου του 2005.
Μαύρος Σέρβιος Ονοράτος

δεξιά|μικρογραφία|Έκδοση του Βιργιλίου του 16ου αιώνα με το σχολιασμό του Σερβίου αριστερά του κυρίως κειμένου.
Ο Μαύρος Σέρβιος Ονοράτος (λατινικά: Maurus Servius Honoratus) ήταν Ρωμαίος φιλόλογος που έζησε στα τέλη του 4ου και στις αρχές του 5ου αιώνα, ο οποίος είχε τη φήμη του πιο μορφωμένου ανθρώπου της γενιάς του στην Ιταλία. Το γνωστότερο έργο του είναι τα Σχόλια στο Βιργίλιο, τα οποία, ως "In tria Virgilii Opera Expositio", ήταν το πρώτο αρχέτυπο (inculabulum) που τυπώθηκε στη Φλωρεντία, από το Μπερνάρντο Τσενίνι το 1471.

Στα Saturnalia του Μακροβίου Θεοδοσίου, ο Σέρβιος εμφανίζεται ως ένας από τους συνομιλητές. Αναφορές σε αυτό το έργο, καθώς και μια επιστολή από το Σύμμαχο προς τον ίδιο, δείχνουν πως ο Σέρβιος δεν ήταν χριστιανός.
Γκορόουα

Οι Γκορόουα "(Gorowa)" είναι μια εθνοτική ομάδα, η οποία ζει στις Περιφέρειες Μανυάρα "(Manyara Region)" και Ντοντόμα "(Dodoma Region)", στις Περιοχές Μπούλου "(Mbulu District)" και Κοντόα "(Kondoa District)", πλησίον του Μπαμπάτι "(Babati)" καθώς και στα περίχωρα του Όρους Ουφιόμε "(Mt. Ufiome)" στην Τανζανία.

Το 1999, ο πληθυσμός των Γκορόουα, εκτιμάτο να αριθμεί 50.000 άτομα.

Ομιλούν ως μητρική γλώσσα την γλώσσα Γκορόουα "(Gorowa language)", η οποία ανήκει στο Νότιο Κουσιτικό κλάδο της Αφρο-Ασιατικής οικογένειας. Επίσης, είναι πιο στενά γλωσσικά συνδεδεμένη με την γλώσσα των Ιράκου "(Iraqw)", με την οποία φυλή, κρατούν στενές σχέσεις και επικοινωνούν μεταξύ τους, αλλά θεωρούν τους εαυτούς τους ως δύο διαφορετικές ομάδες.
Ούλριχ Τόμσεν

Ο Ούλριχ Τόμσεν ("Ulrich Thomsen", 6 Δεκεμβρίου 1963) είναι Δανός ηθοποιός.

Γεννήθηκε το 1963 στο Όντενσε και αποφοίτησε από την Εθνική Σχολή Παραστατικών Τεχνών της Δανίας. Έχει συμμετάσχει σε δανικές ταινίες και έχει βραβευτεί πολλές φορές, ενώ έχει παίξει σε πολλές ευρωπαϊκές και αμερικανικές ταινίες.
Ραφαέλ ντε Πεναγός

Ο Ραφαέλ ντε Πεναγός (1889-1954) ήταν Ισπανός εικονογράφος και ζωγράφος. Ήταν εκφραστής του Αρ Ντεκό στυλ και θεωρείται ένας από τους πιο αντιπροσωπευτικούς εκπροσώπους του μοντερνισμού της Μαδρίτης.
Σέριε Δ

Η Σέριε Δ (ιταλικά: "Serie D", ) αποτελεί την τετάρτου επιπέδου κατηγορία στο ιταλικό σύστημα ποροσφαιρικών πρωταθλημάτων. Διοργανώτρια αρχή του πρωταθλήματος είναι η Λέγκα Νατσιονάλε Ντιλετάντι (LND). Η LND αντιπροσωπεύει πάνω από δώδεκα χιλιάδες ποδοσφαιριστές και τετρακόσιες ποδοσφαιρικές ομάδες σε όλη την Ιταλία.

Η Σέριε Δ κατατάσσεται ακριβώς κάτω από τη Λέγκα Προ (το 3ο και χαμηλότερου επιπέδου επαγγελματικό πρωτάθλημα από το 2014-2015) και συνεπώς θεωρείται η τετάρτου επιπέδου κατηγορία στη χώρα. Υπέυθυνη για τη διεξαγωγή του πρωταθλήματος είναι η Διαπεριφερειακή Επιτροπή (Comitato Interregionale) της LND.
Νικόλαος Μπουραντάς

Ο Νικόλαος Μπουραντάς (1900 - 16 Ιανουαρίου 1981) ήταν Έλληνας συνεργάτης των Ναζί κατά τη διάρκεια της κατοχής της Ελλάδας από τις Δυνάμεις του Άξονα κατά τον Β΄ Παγκόσμιο Πόλεμο, με την ιδιότητα του αξιωματικού της Αστυνομίας Πόλεων. Μετά το τέλος του πολέμου, απηλλάγη από τις κατηγορίες για εγκλήματα πολέμου και προήχθη επικεφαλής της Αστυνομίας Πόλεων. Επίσης, εξελέγη βουλευτής του Νομού Αττικης και Βοιωτίας και αρχηγός του Πυροσβεστικού Σώματος Ελλάδας.
Πασκουάλε Ανφόσι

Ο Πασκουάλε Ανφόσι, (Pasquale Anfossi, Τάτζια 5 Απριλίου 1727 – Ρώμη Φεβρουάριος 1797) ήταν Ιταλός συνθέτης και βιολονίστας του 18ου αιώνα. Είναι γνωστός, κυρίως, για τις όπερές του, αν και στα τελευταία χρόνια τής ζωής του επικεντρώθηκε στην σύνθεση εκκλησιαστικής μουσικής.
Ανίτα Έκμπεργκ

Η Ανίτα Έκμπεργκ (1931-2015) ήταν Σουηδέζα ηθοποιός και μοντέλο.

Γεννήθηκε το 1931 στο Μάλμε της Σουηδίας. 

Ξεκίνησε να εργάζεται ως μοντέλο και το 1950 στέφθηκε Μις Σουηδία. Έφυγε για τις ΗΠΑ με στόχο να γίνει Μις Υφήλιος, αλλά δεν τα κατάφερε. Έτσι ξεκίνησε η καριέρα της στην υποκριτική και το 1956 κέρδισε τη Χρυσή Σφαίρα της πιο ελπιδοφόρας νέας ηθοποιού. Η μεγαλύτερή της επιτυχία ήταν ο ρόλος της στην ταινία "Γλυκιά ζωή" του Φεντερίκο Φελίνι.

Απεβίωσε στις 11 Ιανουαρίου του 2015 σε μία κλινική στην επαρχία Ρόκα ντι Πάπα της Ρώμης.
Άλεξ Λάιφσον

Ο Άλεξ Λάιφσον ("Alex Lifeson", 27 Αυγούστου 1953) είναι Καναδός κιθαρίστας, γνωστός ως μέλος του progressive rock συγκροτήματος Rush. 

Οι αναγνώστες του περιοδικού "Guitar World" τον έχουν αναδείξει τρίτο καλύτερο κιθαρίστα όλων των εποχών, ενώ το "Rolling Stone" τον έχει τοποθετήσει στην 98η θέση της λίστας του με τους εκατό καλύτερους κιθαρίστες.
Μπαφουσάμ

Η Μπαφουσάμ ("αγγλικά : Bafoussam") είναι πόλη του Καμερούν πρωτεύουσα της Δυτικής Περιφέρειας στα όρη Μπαμπούτος. Η πόλη είχε πληθυσμό 239.287 κατοίκους σύμφωνα με την απογραφή του 2005 κι είναι το εμπορικό κέντρο της περιοχής. Οι κύριες ασχολίες των κατοίκων είναι η καλλιέργεια καφέ , καπνού και τσάι. Στη πόλη υπάρχουν εγοστάσιο επεξεργασίας καφέ και ζυθοποιία. Η Μπαφουσάμ είναι η κύρια πόλη της φυλής Μπαμιλέκε όπου μιλούν τη γλώσσα Μπαμιλέκε, και εδώ βρίσκεται το σπίτι κι αρχηγείο του αρχηγού της φυλής. 

Η Μπαφουσάμ έχει δύο κύριες αγορές, αρκετά ιντερνέτ καφέ, εστιατόρια, σούπερ μάρκετ και έναν κινηματογράφο. Επίσης πολλά κέντρα νυχτερινής διασκέδασης στην περιοχή που ονομάζεται Άκουα. Η Άκουα διαθέτει πολλά μπαρ, καταστήματα και ένα συναυλιακό χώρο, μαζί με τους συνήθεις προμηθευτές σόγιας (ψητά σουβλάκια κρέατος), ψητό ψάρι και άλλα τρόφιμα.
Yermolayev Yer-2

Το Yermolayev Yer-2 ήταν δικινητήριο μέσο βομβαρδιστικό μακράς ακτίνας δράσης που χρησιμοποιήθηκε από την Σοβιετική Πολεμική Αεροπορία στον Δεύτερο Παγκόσμιο Πόλεμο. Βασίζονταν στο Bartini Stal-7, ένα επιβατηγό αεροσκάφος που είχε σχεδιαστεί πριν από την έναρξη του πολέμου αλλά δεν μπήκε στην παραγωγή. Yer-2 βομβάρδισαν το Βερολίνο ορμώμενα από αεροπορικές βάσεις στην Εσθονία στις αρχές της Επιχείρησης Μπαρμπαρόσα. Η παραγωγή του αεροσκάφους τερματίστηκε τον Αύγουστο του 1941 προκείμενου να επικεντρωθεί το εργοστάσιο που τα κατασκεύαζε στο σημαντικότερο Ilyushin Il-2. Στα τέλη του 1943 ξεκίνησε ξανά η παραγωγή του Yer-2, με νέους πιο αποδοτικούς κινητήρες diesel Charomskiy ACh-30.

Παρόλο που σχεδιάστηκε σαν μέσο βομβαρδιστικό μακράς ακτίνας δράσης, χρησιμοποιήθηκε στον ρόλο της εγγύς υποστήριξης στην απελπισμένη μάχη για την άμυνα της Μόσχας τον χειμώνα του 1941 και υπέστη τρομακτικές απώλειες. Όσα αεροσκάφη είχαν απομείνει μεταφέρθηκαν στα μέσα του 1943 στα σχολεία εκπαίδευσης βομβαρδιστικών. Η επανέναρξη της παραγωγής το ίδιο έτος επέτρεψε την επιστροφή του τύπου στις πολεμικές αποστολές τον Απρίλιο του 1945. Το Yer-2 παρέμεινε σε υπηρεσία με την Αεροπορία Μακράς Ακτίνας Δράσης μετά το τέλος του πολέμου. Αντικαταστάθηκε από τετρακινητήρια βομβαρδιστικά στα τέλη της δεκαετίας του 1940.
Αρίστανδρος

Ο Αρίστανδρος επίσης Αρίστανδρος ο Τελμησσεύς ήταν μάντης της αρχαιότητας. Ακολούθησε την εκστρατεία του Αλεξάνδρου κατά των Περσών. Γεννήθηκε περί το 380 π.Χ., στην Τελμησσό της Λυκίας, κοντά στα σύνορα με την Καρία. Ήδη στην αυλή του Φιλίππου το 357/6, ερμήνευσε ορθά ένα όνειρο για την εγκυμοσύνη της Ολυμπιάδας. Παρά το γεγονός ότι σήμερα ορισμένα περιστατικά για τη ζωή του δίπλα στον Αλέξανδρο θεωρούνται μυθεύματα, ο Αρίστανδρος ήταν μορφή που ασκούσε επιρροή κατά τις εκστρατείες του Αλεξάνδρου.
Μπαμπούτος

Τα όρη ή ορεινός όγκος Μπαμπούτος είναι ομάδα ηφαιστείων στο Καμερούν, που βρίσκεται στο Δυτικό υψηλό οροπέδιο του Καμερούν, συγχωνεύονται στο βορρά με το Ηφαιστειακό πεδίο Οκού.

Εκτείνεται σε κατεύθυνση Βόρειοανατολικά-Νότιοδυτικά για πάνω από 50 χλμ, με τις υψηλότερες κορυφές σε άνοδο έως 2.679 μέτρα γύρω από το χείλος της καλντέρας με διάμετρο 10 χιλιομέτρων. Η λάβα που χρονολογείται δίνει ηλικίες από 23 έως 6.000.000 χρόνια πριν, με χαμηλότερή βασαλτική σειρά και μία ανώτερη σειρά από τραχίτες, τραχυφωνολίτες και Φωνόλιθους.

Το άνω μέρος του ορεινού όγκου άνω των 2.000 μέτρων έχει δροσερό και θολό κλίμα με 2.510 χιλιοστά βροχής ετησίως. Τα εδάφη είναι όξινα ,ε χαμηλή περιεκτικότητα σε φωσφορικά και σχετικά άγονο. Λόγω της πίεσης του πληθυσμού, η γεωργία πραγματοποιείται στις απότομες πλαγιές, με αποτέλεσμα τη διάβρωση και την περαιτέρω απώλεια της γονιμότητας
Cattle are also grazed on the upper slopes where foodcrop cultivation is uneconomical. τα βοοειδή βοσκούν στις ανώτερες πλαγιές όπου η καλλιέργεια είναι αντιοικονομική.
Αλχαζέν

Ο Αλχαζέν (1 Ιουλίου 965 - 6 Μαρτίου 1040) ή Αμπού Αλί αλ-Χασάν ιμπν αλ-Χασάν ιμπν αλ-Χάιταμ όπως ήταν το πλήρες όνομα του (, Περσικά: بوعلی محمد بن حسن بن هیثم ), ήταν Άραβας μουσουλμάνος επιστήμονας, μαθηματικός, αστρονόμος, και φιλόσοφος. Έκανε σημαντικές συνεισφορές στα πεδία της οπτικής και οπτικής αντίληψης μελετώντας και οργανώνοντας τις θεωρίες των αρχαίων Ελλήνων, και της επιστημονικής μεθόδου, καθώς και υπήρξε σημαντική μορφή στην ιστορία της θεωρητικής φυσικής μαζί με τον Δημόκριτο της αρχαιότητας. 

Πέρασε το μεγαλύτερο μέρος της ζωής του κοντά στην αυλή των Φατιμιδών στο Κάιρο, και κέρδιζε τα προς το ζην γράφοντας πραγματείες και μελέτες και εκπαιδεύοντας τα μέλη της αριστοκρατίας. Έγραψε πολλά βιβλία σχετικά με την οπτική, με το πιο σημαντικό να είναι το "Κιτάμπ αλ Μαναζίρ" ("βιβλίο περί της Οπτικής") το οποίο στα λατινικά της δυτικής μεσαιωνικής Ευρώπης αποδόθηκε ως "De aspectibus" ή "Perspectiva" και άσκησε σημαντική επιρροή στην μετέπειτα εξέλιξη της οπτικής.

Στην μεσαιωνική Ευρώπη ο Αλχαζέν αποκαλούνταν τιμητικά και ως "Δεύτερος Πτολεμαίος" ("Ptolemaeus Secundus") ως σύγκριση με τον Κλαύδιο Πτολεμαίο του 2ου αιώνα, η απλώς καλούνταν ο "Ιατρός". Υπάρχουν αναφορές σε αυτόν και ως "αλ-Μπάσρι" βάσει του τόπου γέννησης του που ήταν η πόλη "Μπάσρα" (Βασόρα στο σημερινό Ιράκ), ή "αλ-Μίσρι" ("της Αιγύπτου").
Melisses

Οι Melisses (στυλιζαρισμένο ως: MEΛISSES) είναι ελληνικό pop μουσικό συγκρότημα που δημιουργήθηκε το 2008.
Όλιβερ Στόουν

Ο Όλιβερ Στόουν ("William Oliver Stone", 15 Σεπτεμβρίου 1946) είναι Αμερικανός σκηνοθέτης, σεναριογράφος και παραγωγός γνωστών ταινιών όπως Πλατούν ("Platoon"), Γεννημένος την 4η Ιουλίου ("Born in Fourth of July"), Αλέξανδρος και Αγριότητα ("Savages"). 

Γεννήθηκε στις 15 Σεπτεμβρίου του έτους 1946, στην Νέα Υόρκη και επίσης είναι βετεράνος. Κατά την δεκαετία του ’60, εγκατέλειψε τον πανεπιστήμιο του Γέιλ,για να κατατάχτει ως στρατιώτης στον πόλεμο του Βιετνάμ και υπηρέτησε στο αμερικανικό πεζικό το 1967-68. Στο Βιετνάμ έδειξε πολύ θάρρος, τραυματίστηκε δύο φορές και του απονεμήθηκε μπρούτζινο αστέρι ανδρείας. Αφού επέστρεψε από το Βιετνάμ, σπούδασε στην κινηματογραφική σχολή της Νέας Υόρκης.

Έχει κερδίσει δύο βραβεία Όσκαρ, 3 Χρυσές Σφαίρες και ένα βραβείο ΒΑFΤΑ. Επίσης, έχει ψηφιστεί ένας από τους καλύτερους σκηνοθέτες όλων των εποχών από το Entertainment Weekly.

Είναι παντρεμένος και έχει τρια παιδιά.
ΑΝΤ1 Prime

Ο ΑΝΤ1 Prime ήταν μια ειδική υπηρεσία-κανάλι του ομίλου Αntenna, η οποία ανήκε στο ομότιτλο δημοφιλές ελληνικό δίκτυο ΑΝΤ1. Μετέδιδε σειρές του ομώνυμου καναλιού, ζωντανούς ποδοσφαιρικούς αγώνες και μουσικά video clips.

Ο ΑΝΤ1 Prime ήταν διαθέσιμο μόνο στην Βόρεια Αμερική από το φθινόπωρο του 2006, μέσω της πλατφόρμας Dish Network, και συνδρομητικά μέσω της NOVA μέχρι τις 6 Σεπτεμβρίου 2007, λόγω της διάλυσης της συμφωνίας με την τότε "Multichoice Hellas".
Γάτα της Αβησσυνίας

Η Γάτα της Αβησσυνίας /æbɨˈsɪniən/ εισήχθη στην Αγγλία, όταν ο αγγλικός στρατός πολεμούσε στην Αιθιοπία. Μια γάτα αυτής της φυλής έφτασε στην Αγγλία μετά τη λήξη του πολέμου, καθώς σε ένα βιβλίο του 1874 απεικονίζεται σε μια έγχρωμη λιθογραφία μια γάτα με σκιασμένο τρίχωμα χωρίς εμφανείς ραβδώσεις στις πατούσες, το πρόσωπο και το λαιμό.

Το όνομά της το πήρε από τη χώρα (τώρα γνωστή ως Αιθιοπία), από όπου για πρώτη φορά πιστεύεται ότι προήλθε. Πιο πρόσφατη έρευνα τοποθετεί πλέον τις ρίζες της κάπου κοντά στην αιγυπτιακή ακτή. Η αβυσσινιακη έκτοτε έχει γίνει μια από της πιο δημοφιλείς φυλές των κοντοτριχων γατών στις ΗΠΑ.
RTL Klub

Ο τηλεοπτικός σταθμός RTL Klub ανήκει στον όμιλο RTL και μεταδίδεται στην Ουγγαρία. Είναι ένα από τα πρώτα ιδιωτικά τηλεοπτικά κανάλια της Ουγγαρίας και ξεκίνησε μόλις τρεις ημέρες μετά από το κύριο αντίπαλο κανάλι, του TV2.
Ιμπολόουα

μικρογραφία|Γερμανοί στρατιώτες στη Ιμπολόουα την εποχή της αποικιοκρατίας
Η Ιμπολόουα ("Ebolowa") είναι πόλη του Καμερούν πρωτεύουσα της Νότιας περιφέρειας. Πρώην αποικιακή πόλη και σημαντικό γεωργικό κέντρο κτισμένη σε υψόμετρο 636 μέτρα στη καρδιά του τροπικού δάσους. Απέχει 168 χλμ από τη Γιαουντέ, με την οποία συνδέεται με αυτοκινητόδρομο.

Σύμφωνα με την απογραφή του 2008 έχει 116.851 κατοίκους. Στην ευρύτερη περιοχή καλλιεργείται κακάο όπου είναι και η κυριότερη ασχολία των κατοίκων. 

Η περιοχή όταν κατακτήθηκε από τους Γερμανούς τον 19ο αιώνα κατοικούνταν από τη φυλή Μπουλού.
Μητροπολίτης Χίου, Ψαρών και Οινουσσών Μάρκος Βασιλάκης

Ο Μητροπολίτης Χίου, Ψαρών και Οινουσσών Μάρκος Βασιλάκης (26 Απριλίου 1965) είναι Έλληνας θεολόγος, φιλόλογος και επίσκοπος της Εκκλησίας της Ελλάδος. Διετέλεσε Γραμματέας-Πρακτικογράφος και Αρχιγραμματέας της Ιεράς Συνόδου της Εκκλησίας της Ελλάδος.
Περατεία

Η Περατεία («τόπος πέρα από την θάλασσα», δείτε επίσης: Περαία) ήταν το υπερπόντιο έδαφος της Αυτοκρατορίας της Τραπεζούντας, που περιλαμβάνει τις πόλεις της Κριμαίας του θέματος Χερσώνας, του Κερτς και της ενδοχώρας τους. Το έδαφος ήταν πιθανώς τμήμα κατά τη διάρκεια της βυζαντινής κυριαρχίας, και από την Τραπεζούντα όταν οι Κομνηνοί δημιούργησαν ξεχωριστή αυτοκρατορία λίγες εβδομάδες πριν από την λεηλασία των σταυροφόρων στην Κωνσταντινούπολη το 1204.

Η κυριαρχία της Τραπεζούντας επί της Περατείας ήταν αδύναμη σχεδόν από την αρχή, αφού πιεζόταν από τους Γενουάτες και τους Τατάρους, από τη στιγμή του θανάτου του Αλεξίου Α΄ το 1222. Το επόμενο έτος οι Σελτζούκοι Τούρκοι εισέβαλαν στης ακτές της Περατείας και έχτισαν το φρούριο της Σουντάκ ώστε να έχουν το εμπόριο της Κριμαίας από την Τραπεζούντα στους Σελτζούκους της Σινώπης. Μετά από αυτό, η περιοχή διοικήθηκε από την οικογένεια Γαβρά, που ήταν πλούσιοι της Τραπεζούντας που αργότερα δημιούργησαν το πριγκιπάτο του Θεόδωρο.
Κάλγκρουντ

Το Κάλγκρουντ είναι περιοχή στο βόρειο Σπέσαρτ στην Κάτω Φρανκονία της Βαυαρίας στην Γερμανία, κατά μήκος της κοιλάδας του Καλ. 
Αντιστοιχεί περίπου στην παλιά περιφέρεια του Άλτζεναου, η οποία συγχωνεύτηκε με την περιφέρεια του Ασάφενμπουργκ το 1972.
Πέρης Ιερεμιάδης

Ο Πέρης Ιερεμιάδης (γεννήθηκε στην Αθήνα στις 15 Ιουνίου 1939 και πέθανε στην Αθήνα στις 12 Μαΐου 2007) ήταν Έλληνας ζωγράφος
Stoner rock

Το Stoner rock (ή Stoner metal) είναι είδος μουσικής που συνδυάζει στοιχεία των heavy metal, ψυχεδελικού ροκ, blues rock, acid rock και doom metal. Δημιουργήθηκε στις αρχές της δεκαετίας του '90 στην Καλιφόρνια των Ηνωμένων Πολιτειών με βασικούς συντελεστές τα συγκροτήματα Kyuss και Sleep. Έχει τις ρίζες του στη μουσική των Black Sabbath και των Led Zeppelin, σε συνδυασμό με το ψυχεδελικό ροκ της δεκαετίας του '60.
Όρος Βάλβα

Το Όρος Βάλβα είναι βουνό της Αλγερίας. Με το ίδιο όνομα, Βάλβα, είναι γνωστός και ποταμός της Αλγερίας.

Το Βάλβα αναφέρεται κατά την αρχαιότητα από τον γεωγράφο Κλαύδιο Πτολεμαίο με την ονομασία "Οὐάλουα" και βρισκόταν στην Ρωμαϊκή επαρχία της Μαυριτανίας Καισαρηνσίας.
Quadrophenia

Quadrophenia είναι ο τίτλος του έκτου, διπλού άλμπουμ του βρετανικού ροκ συγκροτήματος The Who, το οποίο κυκλοφόρησε τον Οκτώβριο του 1973 μέσω της δισκογραφικής εταιρείας "Track Records". Ο συγκεκριμένος δίσκος είναι η δεύτερη ροκ-όπερα του συγκροτήματος και το κοινό στιχουργικό περιεχόμενο των κομματιών του παρουσιάζει την κοινωνία της Βρετανίας των μέσων της δεκαετίας του '70 από την οπτική ενός εφήβου.
Μοναστήρι Σίμονοφ

Το Μοναστήρι Σίμονοφ () στην Μόσχα ιδρύθηκε το 1370 από τον μοναχό Φεοντόρ, ανιψιό και μαθητή του Αγίου Σέργιου του Ράντονεζ.

Η περιοχή στην οποία βρίσκεται το μοναστήρι ανήκε προηγουμένως στον Σιμεόν Χοβρίν, έναν βογιάρο ελληνικής καταγωγής και πρόγονο της μεγάλης οικογένειας των Γκολοβίν. Μόνασε στην μονή αυτή υπό την ονομασία Σίμων (εξ ού και το όνομα), ενώ αριθμός απογόνων του έχουν ταφεί στο μοναστήρι. Το 1379, το μοναστήρι μεταφέρθηκε μισό μίλι ανατολικά. Η αρχική του θέση, όπου είχαν ταφεί τα σώματα των νεκρών πολεμιστών στην Μάχη του Κουλίκοβο, εξακολουθεί να τιμάται μέσω της παλιάς εκκλησίας του μοναστηριού.

Στην διάρκεια του 15ου αιώνα, το μοναστήρι ήταν το πλουσιότερο στη Ρωσία. Μεταξύ των γνωστών μοναχών που έζησαν και εργάστηκαν εκεί ήταν ο Βασιάν Πετρικέγιεφ και ο Μάξιμος ο Γραικός. Ένας καθεδρικός χτισμένος από άσπρο λίθο ανεγέρθηκε το 1405, ο οποίος αργότερα επεκτάθηκε κατόπιν εντολής του Ιβάν του Τρομερού. Καθώς το μοναστήρι υπερασπιζόταν την πρόσβαση στην Μόσχα από τα νότια, η άμυνά του ενισχύθηκε σημαντικά στην διάρκεια της δεκαετίας του 1640. Η τελευταία προσθήκη στο σύμπλεγμα ήταν ένα μεγάλο πολυόροφο καμπαναριό, το οποίο και αποτελούσε απομίμηση του Καμπαναριού του Ιβάν του Τρομερού στο Κρεμλίνο της Μόσχας.

Το μοναστήρι καταργήθηκε από τους Μπολσεβίκους το 1923, ενώ λίγο αργότερα τα περισσότερα των κτιρίων του κατεδαφίστηκαν για να ελευθερώσουν χώρο για την ανέγερση αυτοκινητοβιομηχανίας. Τα εναπομείναντα τμήματα του μοναστηριού χρονολογούνται στον 17ο αιώνα και περιλαμβάνουν τρεις πύργους των οποίων η εμφάνιση θυμίζει πυροβολεία, καθώς και βοηθητικά κτίρια χτισμένα σε Μπαρόκ Ναρίσκιν αρχιτεκτονικό ρυθμό. Πρόσφατα, η κυβέρνηση της Μόσχας γνωστοποίησε σχέδια για την πλήρη ανακατασκευή του περίφημου μοναστηριού.

Σύμφωνα με αριθμό πηγών, τμήμα των κτιρίων του παλαιού μοναστηριού άλλαξαν ιδιοκτησιακά χέρια το 1990 από το Υπουργείο Πολιτισμού της ΕΣΣΔ στην Ρωσική Ορθόδοξη Εκκλησία και την Ορθόδοξη κοινότητα κωφών, η οποία ξεκίνησε τις εργασίες ανακαίνισης και ανακατασκευής των κτιριακών εγκαταστάσεων. Η πρώτη Θεία Λειτουργία στο μοναστήρι μετά την ανακαίνισή του τελέστηκε το 1992.
Ταχάτ

μικρογραφία|Το όρος Ταχάτ
Το όρος Ταχάτ ("αραβικά : جبل تاهات ") είναι βουνό της Αλγερίας η ψηλότερη κορυφή της Αλγερίας με υψόμετρο 2.908 μέτρα. Το Ταχάτ είναι επίσης η υψηλότερη κορυφή της οροσειράς Αχαγκάρ. Πλησιέστερη πόλη είναι το Ταμανρασσέτ που βρίσκεται σε απόσταση 56 χλμ νότια του.
Βουλγαρική Λέσχη Θεσσαλονίκης

Λίγες ημέρες μετά την κατάληψη της Θεσσαλονίκης από τους Γερμανούς τον Απρίλιο του 1941, δημιουργήθηκε στην πόλη η Βουλγαρική Λέσχη Θεσσαλονίκης. 

Μέσω της διανομής τροφίμων και άλλων ειδών καθώς και της παροχής διευκολύνσεων που παρείχε στα μέλη της αλλά και μέσω της προπαγάνδας που ασκούσε με διάφορους τρόπους, η Λέσχη επιδίωκε να προσελκύσει, κατοίκους τόσο της Θεσσαλονίκης όσο και γενικότερα της Μακεδονίας, στη βουλγαρική ιδέα με απώτερο στόχο να παρουσιάσει στις γερμανικές αρχές έναν όσο το δυνατόν μεγαλύτερο αριθμό βουλγαροφρόνων στην Μακεδονία προκειμένου να πετύχει κάποια στιγμή την προσάρτησή της στη Βουλγαρία.
Όρος Χόμα

μικρογραφία|το όρος Χόμα
Το Όρος Χόμα είναι βουνό, παλιό σβησμένο ηφαίστειο, που βρίσκεται στη δυτική Κένυα. Αποτελεί μια ευρεία χερσόνησο στη νότια ακτή του κόλπου Βίναμ της λίμνης Βικτώρια. Η χερσόνησος αυτή ορίζει την ακτή της Χόμα και η βουνοκορφή είναι περίπου 20 χιλιόμετρα βόρεια της πόλης Χόμα.

Στη τοπική γλώσσα το όνομα του σημαίνει "διάσημο βουνό".

Το βουνό σχηματίστηκε από λάβα και χρονολογείται από το Μειόκαινο έως το Πλειστόκαινο . Μαζί με το Ολ Ντόινιο Λενγκάι είναι ένα από τα πολύ λίγα ηφαίστεια καρμπονατίτη στον κόσμο.
Gran Vía de Don Diego López de Haro

250px|thumb|Η "Gran Vía" μεταξύ της πλατείας "Circular" και της πλατείας "Moyúa".

Η Gran Vía de Don Diego López de Haro είναι η κύρια λεωφόρος της πόλης του Μπιλμπάο στην Χώρα των Βάσκων (Ισπανία).
Ανέτ Μιτσέλ

Η Ανέτ Μιτσέλ ("Anette Michel") ισπανική : [aˈnet miˈtʃel], γεννημένη στις 30 Ιουνίου 1971 στη Γουαδαλαχάρα, Χαλίσκο είναι μεξικανή ηθοποιός και μοντέλο.

Η Μιτσέλ άρχισε την καριέρα της ως μοντέλο σε νεαρή ηλικία

Η Ανέτ Μιτσέλ γεννήθηκε στη Γουαδαλαχάρα. Συμμετείχε σε επιδείξεις ως μοντελο για να βοηθήσει με τις δαπάνες του σπιτιού της.

Στις συνεντεύξεις σε περιοδικά έχει πει ότι ο πατέρας της πέθανε κατά τη διάρκεια της παιδικής της ηλικίας και έτσι οι συγγενείς της έπρεπε να συμβάλουν οικονομικά για την εκπαίδευσή της. Αυτός είναι και ο λόγος που άρχισε να εργάζεται στο χώρο του μόντελινγκ τόσο νέα.

Έπειτα μετακόμισε στην Πόλη του Μεξικού, όπου της δόθηκε η ευκαιρία να εργαστεί για το διάσημο πρακτορείο μοντέλων "Contempo". Μέσω αυτού του πρακτορείου, η Ανέτ είχε την ευκαιρία της παρουσίασης της τηλεοπτικής εκπομπής "Hollywood DF". 

Το 1996 της προφέρθηκε ένας ρόλος στην τηλενουβέλα "Al Norte del Corazón" της TV Azteca αλλά απέρριψε την πρόταση. Λίγο αργότερα έλαβε μια πρόταση να παίξει στην ίδια τηλενουβέλα, αυτή τη φορά όμως στο ρόλο της πρωταγωνίστριας, Άνχελα Μεδίνα.

Ήταν η παρουσιάστρια του τηλεοπτικού προγράμματος "Tempranito" ("Νωρίς"). Το ίδιο έτος η Ανέτ είχε προσκληθεί στο Παρίσι να εργαστεί ως μοντέλο για τον σχεδιαστή μόδας Αρμάντο Μαφούδ.

Τον Ιανουάριο του 1999 η Ανέτ άφησε την εκπομπή "Tempranito" για να παίξει πάλι. Αυτή τη φορά ο συμπρωταγωνιστής της ήταν ο Έκτορ Σομπερόν στην τηλενουβέλα "Marea Brava", η οποία γυρίστηκε στο Πουέρτο Βαγιάρτα, στην πολιτεία του Χαλίσκο. Όταν η παραγωγή της τηλενουβέλας τελείωσε, η Ανέτ επέστρεψε στην Πόλη του Μεξικού να αναζητήσει νέες προτάσεις εργασίας, μία από αυτές ήταν να είναι η παρουσιάστρια του "Tempranito "για δεύτερη φορά και στις 2 Οκτωβρίου 1999 η Ανέτ επανέλαβε τη συμμετοχή της στο πρόγραμμα.

Το 2001 συμμετείχε στην τηλενουβέλα "Cuando seas mía" μαζί με τους Σίλβια Ναβάρρο και Σέρχιο Μπασάνιες. Το 2012 πρωταγωνίστησε στην τηλενουβέλα "La Mujer De Judas" της TV Azteca.
Μανταρά

μικρογραφία|τα όρη σε σχέδιο του 1826
Τα όρη Μανταρά ("γαλλικά : Monts Mandara") είναι ηφαιστειακή οροσειρά της Αφρικής. Η οροσειρά εκτείνεται περίπου 200 χιλιόμετρα κατά μήκος του βόρειου τμήματος του Καμερούν στα σύνορα με τη Νιγηρία, από τον ποταμό Benue στα νότια ( 9,3 ° N 12.8 ° E ) προς τα βορειοδυτικά της Μαρουά στο βορρά ( 11,0 ° N 13.9 ° E ). Το μεγαλύτερο υψόμετρο είναι 1.494 μέτρα. 

Η περιοχή είναι πυκνοκατοικημένη, κυρίως με ομιλητές της γλώσσας Chadic. Η εθνοτική ομάδα Μοφού ζει στα βουνά Μανταρά. Ο Βρετανός Ντίξον Ντένχαμ το 1822, και ο γερμανός Χανς Ντομινίκ το 1902 , είναι μεταξύ των πρώτων εξερευνητών των όρεων.
Όρος Κινανγκόπ

Το Όρος Κινανγκόπ είναι βουνό περίπου 160 χιλιόμετρα βόρεια του Ναϊρόμπι στη Κένυα. Βρίσκεται μέσα στο Εθνικό Πάρκο Αμπερντάρες.

Είναι ανενεργό ηφαίστειο και οριοθετείται από το ομώνυμο οροπέδιο προς τα δυτικά και την κοιλάδα του Μεγάλου Ρήγματος (Great Rift Valley) . Είναι το δεύτερο υψηλότερο βουνό της οροσειράς Αμπερντάρες μετά το Όρος Σατίμα. Τα χαμηλότερα επίπεδα του βουνού έχουν εκτενή δάση μπαμπού. Ψηλότερα καλύπτεται από ποώδη βλάστηση. Η κύρια κορυφή είναι μια βραχώδης προεξοχή που περιβάλλεται από ανοιχτούς χερσότοπους. Λόγω του ύψους, το βουνό είναι δροσερό και η θερμοκρασία μπορεί να πέσει κάτω από το μηδέν κατά τη διάρκεια της νύχτας.
Βοήθεια! Ο Βέγγος φανερός πράκτωρ 000

εναλλ.=Ο Θανάσης Βέγγος|μικρογραφία|Ο Θανάσης Βέγγος
Το Βοήθεια! Ο Βέγγος φανερός πράκτωρ 000 είναι κινηματογραφική ταινία παραγωγής της Θου Βου Ταινίες Γέλιου με πρωταγωνιστή τον Θανάση Βέγγο και βασίστηκε στην τότε διεθνή κατασκοπία του Ψυχρού Πολέμου και στον πρωτοεμφανιζόμενο τότε χαρακτήρα ταινιών Τζέημς Μπόντ.
Όρος Σατίμα

Το Όρος Σατίμα ή Λεσατίμα είναι βουνό της Κένυας, το τρίτο υψηλότερο της χώρας και η ψηλότερη κορυφή της οροσειράς Αμπερντάρες. Στη γλώσσα Μασάι η ονομασία του έχει πολλές παραλλαγές όπως Ολ Ντόνιο λε Σατίμα που σημαίνει "βουνό του μοσχαριού". Έχει υψόμετρο 4001 μέτρα.

Η κορυφή βρίσκεται στο βόρειο άκρο της οροσειράς Αμπερντάρες και είναι το υψηλότερο σημείο της. Γύρω από αυτό υπάρχει μια σειρά από απότομους ηφαιστειακούς κώνους που ονομάζεται "τα δόντια του Δράκου". Υπάρχουν "Μοραΐνες", συντρίμμια παγετώνων με χώμα και πέτρα, μεταξύ 3.600 και 3.800 μέτρα βορειοδυτικά του βουνού.
Αμπέτειος Σχολή

Η Αμπέτειος Σχολή είναι ελληνικό σχολείο στο Κάιρο της Αιγύπτου, που ιδρύθηκε το 1855 από δωρεά των ελληνικής καταγωγής Σύριων ευεργετών Αδελφών Αμπέτ (Ραφαήλ, Ανανία και Γεωργίου), το όνομα των οποίων φέρει. Τα εγκαίνια της Σχολής έγιναν το 1861. Τότε συντάχθηκε ο κανονισμός λειτουργίας και αρχίσαν επισήμως τα μαθήματα. Από τότε αποτελεί ένα από τα πνευματικά κέντρα των Ελλήνων της Αιγύπτου.

Η διαθήκη του Ραφαήλ Αμπέτ προίκισε το 1866 τη Σχολή με 2.500 «φεδδάνια» γης, περίπου 8.500 στρέμματα, που παρείχαν ετήσιο προπολεμικό εισόδημα 13.000 χρυσές αιγυπτιακές λίρες. Οι κληροδότες όρισαν επίσης ως ισόβιο πρόεδρο της εννεαμελούς διοικούσας επιτροπής («εφορίας») της σχολής τον εκάστοτε Aρχιεπίσκοπο του Σινά, τον μεγαλύτερο σε ηλικία από τους επιζώντες της οικογένειας Αμπέτ ως αντιπρόεδρο, και ως ισόβιο επόπτη της Σχολής τον εκάστοτε Πατριάρχη Αλεξανδρείας. Ο Πατριάρχης συγκεκριμένα θα είχε «την επίβλεψη για τη θρησκευτική και ηθική διάπλαση των μαθητών της Σχολής». Τα μέλη της εφορίας της Σχολής, μεταξύ των οποίων συγκαταλεγόταν και ο "δικαίος" (οικονόμος) της Ιεράς Μονής της Αγίας Αικατερίνης του Σινά, είναι ισόβια και καθένας εξ αυτών ορίζει τον διάδοχό του, διαφορετικά αυτός εκλέγεται από την επιτροπή δια πλειοψηφίας. Σε περίπτωση παραιτήσεως ενός μέλους της εφορίας, το μέλος αυτό μπορούσε επίσης να ορίσει μόνο του τον αντικαταστάτη του, ο οποίος ήταν επίσης ισόβιος.

Τον 19ο αιώνα η Σχολή απαρτιζόταν από δύο τμήματα, το ελληνικό και το αραβικό (το τελευταίο ιδρύθηκε το 1876). Το ελληνικό τμήμα περιελάμβανε πεντατάξιο γυμνάσιο, πεντατάξια εμπορική σχολή και εξατάξιο «αστική σχολή», ενώ το αραβικό τμήμα περιελάμβανε τετρατάξιο γυμνάσιο και τετρατάξιο αστική σχολή. Το 1900,εξαιτίας του μεγάλου αριθμού των μαθητών, η σχολή μεταφέρθηκε σε νέο κτήριο, στην οδό Φουάντ, και το 1955 μεταφέρθηκε στο κτήριο του Ντεμερντάς, στην περιοχή του Χαντάικ Ελ Κόμπα, όπου λειτούργησε επίσης Εμπορικό και Επαγγελματικό Λύκειο. Η συνεισφορά της Αμπετείου Σχολής στη μόρφωση της ελληνικής και της συριακής παροικίας του Καΐρου υπήρξε τεράστια.

Σήμερα η Αμπέτειος Σχολή αποτελείται από τρία τμήματα: Το Αραβικό και το Αγγλικό, που στεγάζονται στο κτήριο του Ντεμερντάς, και το Ελληνικό, το οποίο από το 1995, στεγάζεται στο Σπετσεροπούλειο Μέγαρο στην Ηλιούπολη. Το Ελληνικό Τμήμα διδάσκει την ελληνική γλώσσα ακολουθώντας το ελληνικό πρόγραμμα και επιπλέον διδάσκει και την αραβική, όπως καθορίζει το Υπουργείο Παιδείας της Αιγύπτου. Έχει 17 Έλληνες καθηγητές για το ελληνικό πρόγραμμα, τρεις Αιγύπτιους για το αραβικό και έναν επιθεωρητή αραβικών. Διαθέτει μία καλή βιβλιοθήκη, εργαστήριο Πληροφορικής, εργαστήριο Φυσικής-Χημείας, ιατρείο, αίθουσα πολλαπλών εκδηλώσεων και θεατρική σκηνή. Λειτουργεί Δημοτικό, Γυμνάσιο, Λύκειο, καθώς και εμπορική σχολή στην οποία φοιτούν Αιγύπτιοι ελληνικής καταγωγής και άλλοι Αιγύπτιοι Χριστιανοί. Το 1996 ιδρύθηκε στην Αθήνα ο «Σύλλογος Αμπετείου Σχολής», με σκοπό τη διατήρηση των δεσμών μεταξύ των επαναπατρισθέντων «Αμπετειανών».
Ιαβαϊκή γλώσσα

Η Ιαβαϊκή γλώσσα ανήκει στην αυστρονησιακή ομάδα γλωσσών και ομιλείται στα κεντρικά και ανατολικά σημεία του νησιού Ιάβα στην Ινδονησία. Είναι μητρική γλώσσα σε 98.417.022 άτομα (περισσότερο από το 42% του πληθυσμού της Ινδονησίας). Δεν έχει κατοχυρωθεί ως επίσημη γλώσσα της Ινδονησίας κι έτσι θεωρείται ως η μεγαλύτερη μειονοτική γλώσσα του κόσμου. Οι περισσότεροι ομιλητές της γλώσσας μιλάνε και Ινδονησιακά (μια τυποποιημένη μορφή της γλώσσας Μαλάϊ) για επίσημους και εμπορικούς σκοπούς, αλλά και ως μέσο επικοινωνίας με ομιλητές άλλων γλωσσών. Υπάρχουν ομιλητές της Ιαβαϊκής στην Μαλαισία (συγκεντρωμένοι στις πολιτείες Σελάνγκορ και Τζοχόρ). Μερικοί ομιλητές που μετανάστευσαν στο Σουρινάμ μιλάνε μια κρεόλ γλώσσα με βάση την Ιαβαϊκή.

Η ιαβαϊκή γλώσσα γράφεται με το λατινικό αλφάβητο, την ιαβαϊκή γραφή και την αραβική γραφή. Στις μέρες μας, το λατινικό αλφάβητο κυριαρχεί, αν και η ιαβαϊκή γραφή ακόμη διδάσκεται ως μέρος υποχρεωτικού μαθήματος της ιαβαϊκής γλώσσας στην πρωτοβάθμια και δευτεροβάθμια εκπαίδευση στην κεντρική και ανατολική Ιάβα.
Κεντρικό Νησί

Το Κεντρικό Νησί ή γνωστό και σαν Νησί των κροκοδείλων είναι ένα ηφαιστειογενές νησί της Κένυας, στη μέση της λίμνης Τουρκάνα. Αποτελεί το "Εθνικό Πάρκο της κεντρικής νησίδας" το οποίο διέπεται από την υπηρεσία άγριας φύσης της Κένυας.

Αποτελείται από δεκάδες ηφαιστειακούς κρατήρες και κώνους, τρία από τα οποία είναι μικρές λίμνες. Οι δύο μεγαλύτερες λίμνες έχουν καλύψει εν μέρει τους κρατήρες που φτάνουν μέχρι ένα χιλιόμετρο στο πλάτος και περίπου 80 μέτρα στο βάθος. Ο βυθός των λιμνών είναι κοντά στο επίπεδο της θάλασσας. Το υψηλότερο σημείο που δεσπόζει του βασαλτικού νησιού ανέρχεται στα 550 μέτρα, περίπου 190 μέτρα πάνω από την επιφάνεια της λίμνης.

Η λάβα χρονολογείται την εποχή του Ολόκαινου. Φουμαρολική δραστηριότητα συγκεντρώνεται κατά μήκος του χείλους του κεντρικού κρατήρα βορειοανατολικά-προς-νοτιοανατολικά, και πίδακες θείου από τις ατμίδες παρατηρήθηκαν από τους επισκέπτες τη δεκαετία του 1930. Το 1974 έντονη εκπομπή λιωμένου θείου και σύννεφα ατμού έγιναν ορατά από την ηπειρωτική χώρα.
Ροβανιέμι Παλοσέουρα

Η Ροβανιέμι Παλοσέουρα (φινλανδικά: "Rovaniemen Palloseura") είναι ποδοσφαιρική ομάδα από την πόλη Ροβανιέμι της Φινλανδίας. Ιδρύθηκε το 1950. Έδρα της ομάδας είναι το Ροβανιέμεν κέσκουσκεντα.

Η ομάδα έχει κατακτήσει δύο φορές το Κύπελλο Φινλανδίας (1986, 2013). Ψηλότερη θέση που κατέλαβε στο πρωτάθλημα ποδοσφαίρου Φινλανδίας ήταν η 2η θέση το 2015. Είναι γνωστή για την επιτυχία της να φτάσει μέχρι τα προημιτελικά του Κυπέλλου Κυπελλούχων Ευρώπης ποδοσφαίρου 1987-88.
Μπιλάλ Μπουτομπά

Ο Μπιλάλ Μπουτομπά (γεννημένος στις 29 Αυγούστου 1998) είναι Γάλλος ποδοσφαιριστής ο οποίος αγωνίζεται στην θέση του μέσου για λογαριασμό της Μαρσέιγ.
Ιωάννα Μπουκουβάλα-Αναγνώστου

Η Ιωάννα Μπουκουβάλα-Αναγνώστου (14 Ιανουαρίου 1904 – 21 Μαρτίου 1992) ήταν Ελληνίδα λογοτέχνιδα.
Νήσος Πυραμίδα

Η Νήσος Πυραμίδα (Pyramid Island) είναι μικρό ακατοίκητο νησί της Κένυας στη Λίμνη Βικτόρια, το όνομα του οφείλεται στο σχήμα του. Το νησί είναι ακατοίκητο με απότομες ακτές αλλά σε περιοχή πλούσια σε ψάρια. Έχει μήκος 1,6 χιλιόμετρα, πλάτος 570 μέτρα κι έκταση 50 εκτάρια. Το ψηλότερο σημείο του είναι 1306 μέτρα, 172 μέτρα πάνω από την επιφάνεια της λίμνης Βικτόρια. 

Αποτελεί το σύνορο της Κένυας με την Ουγκάντα όπου οριοθετήθηκε με απόφαση του συμβουλίου ασφαλείας του ΟΗΕ από το 1955
Ντάνιελ Φρανσουά Μάλαν

Ο Ντάνιελ Φρανσουά Μάλαν ("Daniel François Malan", 22 Μαΐου 1874 – 7 Φεβρουαρίου 1959) ήταν ρατσιστής κληρικός, θεολόγος, πολιτικός και τελικώς πρωθυπουργός της Νότιας Αφρικής ως πρόεδρος του «Εθνικού Κόμματος» του Ακρωτηρίου.
Έλενα Κουντουρά

Η Έλενα Κουντουρά (Αθήνα, 2 Νοεμβρίου 1962) είναι Ελληνίδα πολιτικός και ευρωβουλευτής εκλεγμένη με τον ΣΥΡΙΖΑ. 

Ήταν υπουργός Τουρισμού στις κυβερνήσεις Τσίπρα του 2015 και ανεξάρτητη βουλευτής Α΄ Αθηνών, συνεργαζόμενη με τον ΣΥΡΙΖΑ, εκλεγμένη με τους Ανεξάρτητους Έλληνες. Παλαιότερα εκλεγόταν βουλευτής με τη Νέα Δημοκρατία. Πριν την ενασχόλησή της με την πολιτική, υπήρξε μοντέλο με σημαντική διεθνή καριέρα, διευθύντρια γυναικείων περιοδικών και αθλήτρια στίβου.
Νήσος Μαντά

Η Νήσος Μαντά ("Manda") είναι νησί του Ινδικού ωκεανού στο Αρχιπέλαγος Λαμού. Ανήκει διοικητικά στην Παράκτια εριφέρεια και στην επαρχία Λαμού της Κένυας. Χωρίζεται από την ηπειρωτική χώρα με ένα θάλασσα κανάλι που το πλάτος του κυμαίνεται μεταξύ 30 και 390 μέτρων. Χωρίζεται από το νησί Λαμού με το φυσικό κανάλι Mkanda με πλάτος μεταξύ 900 και 1500 μέτρων . 

Το νησί συνδέεται με την ηπειρωτική χώρα ακτοπλοϊκός και αεροπορικός. Σήμερα έχει ελάχιστους μόνιμους κατοίκους, παλιότερα είχε δύο πόλεις που ανασκάπτονται σήμερα και βρισκόταν σε μεγάλη ακμή, οι πόλεις αυτές, η Μαντά και η Τάκουα, εγκαταλείφθηκαν στις αρχές του 19ου αιώνα λόγω της έλλειψης νερού.
Οσμάν Πασβάνογλου

Ο Οσμάν Πασβάνογλου (1758 - 27 Ιανουαρίου, 1807) ήταν Οθωμανός στρατιώτης και στασιαστής. Ήταν φίλος του ποιητή Ρήγα Φεραίου, τον οποίο προσπάθησε να σώσει από τις οθωμανικές αρχές στο Βελιγράδι.
Hughes XF-11

Το Hughes XF-11 ήταν δικινητήριο πρωτότυπο αναγνωριστικό αεροσκάφος που σχεδίασε και πέταξε ο Χάουαρντ Χιουζ. Αν και η Αεροπορία του Στρατού των ΗΠΑ (USAAF) παράγγειλε 100 αεροσκάφη το 1943, τελικά κατασκευάστηκαν μόνο δύο πρωτότυπα. Κατά την διάρκεια της παρθενικής πτήσης το 1946 το XF-11 συνετρίβη στο Beverly Hills με τον Χιουζ στα χειριστήρια. Παρόλο που η παραγωγή του αεροσκάφους ακυρώθηκε τον Μάιο του 1945 το δεύτερο πρωτότυπο ολοκληρώθηκε και πέταξε το 1947. Το πρόγραμμα προκάλεσε αντιδράσεις από την έναρξη του με συνέπεια η Γερουσία να διενεργήσει εξέταση σχετικά με την ανάπτυξη του F-11 και της ιπτάμενης ακάτου Hughes H-4 Hercules στα 1947-48.
Νήσος Λαμού

μικρογραφία|Ένας απο τους οικισμούς του Λαμού
Η Νήσος Λαμού είναι νησί του του Ινδικού Ωκεανού στο αρχιπελάγος Λαμού στην Κένυα. Έχει 10 χλμ μήκος και 6 χλμ πλάτος.

Η παλιά πόλη της Λαμού, είναι η κύρια πόλη του νησιού, και είναι ένας από τα παλαιότερους και καλύτερους διατηρημένους οικισμός των Σουαχίλι στην Ανατολής Αφρικής. Η πόλη έχει χαρακτηριστεί μνημείο παγκόσμιας κληρονομιάς από την ΟΥΝΕΣΚΟ. Χτισμένο από κοράλλι και ξύλο μαγκρόβια η πόλη χαρακτηρίζεται από την απλότητα των διαρθρωτικών μορφών εμπλουτισμένο με χαρακτηριστικά όπως βεράντες, ταράτσες και ξυλόγλυπτες πόρτες. Η Λαμού έχει φιλοξενήσει μεγάλες μουσουλμανικές θρησκευτικές γιορτές από τον 19ο αιώνα, και έχει γίνει ένα σημαντικό κέντρο για τη μελέτη του ισλαμικού και Σουαχίλι πολιτισμού. 

Το νησί συνδέεται ακτοπλοϊκώς με τη Μοκόουι στην ηπειρωτική χώρα και το νησί Μαντά, όπου υπάρχει αεροδρόμιο. Δεν υπάρχουν δρόμοι στο νησί, μόνο δρομάκια και μονοπάτια, και ως εκ τούτου υπάρχουν ελάχιστα μηχανοκίνητα οχήματα στο νησί. Οι μετακινήσεις γίνοντε με τα πόδια ή με βάρκα, και γαϊδούρια εκτός από τα μέσα που χρησιμοποιούνται για τη μεταφορά εμπορευμάτων και υλικών.
Νήσος Μομπάσα

μικρογραφία|Η Νήσος Μομπάσα
Η Νήσος Μομπάσα είναι νησί του Ινδικού ωκεανού που σήμερα αποτελεί τμήμα της πόλης Μομπάσα της Κένυας. Το νησί είναι κοραλιογενής προεξοχή με 5 χλμ μήκος και 3 χλμ πλάτος, συνδέεται με την ενδοχώρα με ανυψωμένο δρόμο. 

Το νησί σαν τμήμα της πόλης είναι οικοδομημένο, εδώ βρίσκεται η παλιά πόλη και το παλιό λιμάνι. Σύμφωνα με την απογραφή του 1999 έχει πληθυσμό 146.334 κατοίκους, είναι χωρισμένο διοικητικά σε έξι υποδιαιρέσεις. Ανήκει στη περιφέρεια Μομπάσα στην παράκτια επαρχία.
Γιώργος Γραμματικάκης

Ο Γιώργος Γραμματικάκης (Ηράκλειο Κρήτης, 21 Μαΐου 1939) είναι Έλληνας φυσικός, πανεπιστημιακός ομότιμος καθηγητής, πρώην πρύτανης, συγγραφέας και πρώην ευρωβουλευτής με «Το Ποτάμι».
Αββακούμ Πέτροβιτς

Ο Αββακούμ Πέτροβιτς (ρωσικά: "Авваку́м Петро́в") (1620 ή 1621 – 14 Απριλίου 1682) ήταν Ρώσος πρωθιερέας, συγγραφέας και αρχηγός των Παλαιορθοδόξων, οι οποίοι προκάλεσαν μια από τις σοβαρότερες κρίσεις της Ρωσικής Εκκλησίας.
Πάολα του Βελγίου

Η Βασίλισσα Πάολα του Βελγίου (1937) (γεννημένη ως "Πάολα Ρούφο της Καλαβρίας") είναι η σύζυγος του τέως Βασιλιά Αλβέρτου Β΄ του Βελγίου, ο οποίος παραιτήθηκε από το θρόνο τον Ιούλιο του 2013.
Νήσος Ουασίνι

μικρογραφία|Το Ουασίνι
Η Νήσος Ουασίνι ("Wasini") είναι νησί του Ινδικού Ωκεανού, διοικητικά ανήκει στη Κένυα και βρίσκεται στα νότια της χώρας. Έχει μήκος 5 χλμ και πλάτος 1 χλμ. Είναι αραιοκατοικημένο ενώ δεν υπάρχουν καθόλου οχήματα κι έχει το υψηλότερο ποσοστό βρεφικής θνησιμότητας στη χώρα. 

Πρόκειται για μια πρώιμη θέση του Σουαχίλι πολιτισμού, όπως και τα νησιά του αρχιπελάγους Λαμού δέχτηκε εγκατάσταση Αράβων εμπόρων και ναυτικών. Το Ουασίνι φημίζεται για το πλούσιο κοραλλιογενείς οικοσύστημα του.

Έχει επίσης ένα εξαιρετικά σπάνιο μνημείο: τον "Κήπο των κοραλίων" ("Coral Garden"), ένα σύνολο φυσικών ερειπίων ενός υφάλου, κοραλλιών ορυκτών, που βρίσκεται πάνω από το επίπεδο της θάλασσας, αλλά τακτικά πλημμυρίζει κατά τη διάρκεια υψηλής παλίρροιας.
Νήσος Πατέ

μικρογραφία|Χάρτης της νήσου
Η Νήσος Πατέ ("Pate") είναι νησί της Κένυας στο Αρχιπέλαγος Λαμού στον Ινδικό Ωκεανό στη βόρεια ακτή της χώρας. Το νησί έχει μήκος 24 χλμ και περίπου 12 χλμ πλάτος. Στα βόρεια, φτάνει σε ύψος 46 μέτρων από την επιφάνεια της θάλασσας.

Στο Πατέ τον 7ο και 8ο αιώνα εγκαταστάθηκαν άραβες μουσουλμάνοι έμποροι. Στα νοτιοανατολικά του νησιού υπάρχει η ερειπωμένη πόλη Σάνγκα, μία άλλη ερειπωμένη σήμερα πόλη είναι η Φάζα. Οι νησιωτικές πόλεις πολέμησαν κατά διαστήματα με τη Λαμού για την υπεροχή στο αρχιπέλαγος και ο Σουλτάνος του Ομάν το 1847 έληξε η διαμάχη υπέρ της Λαμού. Από τον 16ο αιώνα προσέλκυσε πολλούς μουσουλμάνους από το Κέρας της Αφρικής οπαδούς της τάξης των Σούφι. Το 1598 κατακτήθηκε από τους Πορτογάλους, ήρθαν και ιεραπόστολοι χωρίς επιτυχία. Το νησί παρέμεινε υπό την πορτογαλική κατοχή έως ότου κατακτήθηκε από τον σουλτάνο του Ομάν το 1698. Το 1728 οι Πορτογάλοι επέστρεψαν και έχτισαν το φρούριο του Πατέ. Τον 17ο αιώνα αποτέλεσε οικονομικό και θρησκευτικό κέντρο της περιοχής. 

Στο νησί δεν υπάρχουν οχήματα, το μόνο όχημα από το 2004 ήταν ένα ασθενοφόρο.
Ανατολικά Πυρηναία

Τα Ανατολικά Πυρηναία (γαλλικά: "Pyrénées-Orientales", καταλανικά: "Pirineus Orientals", οξιτανικά: "Pirenèus Orientals") είναι νομός της Γαλλίας που βρίσκεται στη διοικητική περιοχή Οξιτανία και έχει ως πρωτεύουσά του το Περπινιάν. Βρίσκεται στο νοτιοανατολικό άκρο της Γαλλίας, στην βόρεια πλευρά των Πυρηναίων και συνορεύει στο νότο με την Ισπανία (την Αυτοδιοίκητη Περιφέρεια της Καταλονίας), στα δυτικά με την Ανδόρρα και το νομό του Αριέζ, στα βόρεια με το νομό του Ωντ και στα ανατολικά βρέχεται από τη Μεσόγειο. Μέχρι το 2016 αποτελούσε τμήμα της περιοχής του Λανγκντόκ-Ρουσιγιόν . 

Ιστορικά συνδέεται με ισχυρά γλωσσικά και πολιτισμικά δεσμά με την Καταλονία, της οποία αποτέλεσε αδιάσπαστο μέρος από τις αρχές του Ύστερου Μεσαίωνα μέχρι το 1659, όταν και ενσωματώθηκε στη Γαλλία, μετά τη συνθήκη των Πυρηναίων. Μέχρι το 1790 αποτέλεσε την επαρχία του Ρουσιγιόν. 

Στην καταλανόφωνη βιβλιογραφία και εν μέρει στην τοπική κοινωνία ο σημερινός νομός ταυτίζεται με την διαχρονική έννοια της Βόρειας Καταλονίας, που χρησιμοποιείται ωστόσο λιγότερο σε σχέση με το παραδοσιακό «Ρουσιγιόν» ή «Ροσελιό». Οι ίδιοι οι κάτοικοί του αποκαλούνται Καταλανοί και φέρουν ως σύμβολα, τόσο σε ατομικό, όσο και σε νομαρχιακό επίπεδο, τα παραδοσιακά καταλανικά σύμβολα (τη σημαία της Καταλονίας, τα βουνά Κανιγό και Μοντσεράτ) παρόλο που μόνο το ένα 10% του πληθυσμού ξέρει να γράφει και να διαβάζει τα καταλανικά. Το Γενικό Συμβούλιο του νομού υιοθέτησε το 2007 τον χάρτη προστασίας των καταλανικών, μια μοναδική για τα γαλλικά δεδομένα χειρονομία.
Ανδρέας Παούρης

Ο Ανδρέας Παούρης (Κέα 1903 - 1973) υπήρξε Έλληνας αθλητής του στίβου, βαλκανιονίκης και συγγραφέας μελετών για την ιστορία του ελληνικού αθλητισμού.
Μεγάλωσε στην Αθήνα και τα πρώτα αθλητικά του βήματα τα έκανε αγωνιζόμενος με τα χρώματα του Παναθηναϊκού Αθλητικού Ομίλου. Αργότερα εντάχθηκε στο δυναμικό του Γυμναστικού συλλόγου Αμαρουσίου. Η μεγαλύτερη επιτυχία του ήταν η κατάκτηση της τρίτης θέσης στο αγώνισμα των 10.000 μέτρων στους Βαλκανικούς Αγώνες του 1933. Το 1928 συμμετείχε με την ελληνική αποστολή στους Ολυμπιακούς Αγώνες στο Άμστερνταμ. Με την αποχώρηση από τον αθλητισμό, δούλεψε στον ΣΕΓΑΣ και ταυτόγχρονα ασχολήθηκε με την μελέτη της ιστορίας του ελληνικού αθλητισμού. Για την συνολική προσφορά του στον ελληνικό αθλητισμό τιμήθηκε με τον Χρυσό Βασιλικό Σταυρό του Τάγματος του Φοίνικος καθώς και με ειδικό μετάλλιο από τον ΣΕΓΑΣ.
Αριστίντ Μπριάν

Ο Αριστίντ Μπριάν (γνωστός και ως Αριστείδης Μπριάν) (γαλλικά: "Aristide Briand", Ναντ 28 Μαρτίου 1862 - Παρίσι 7 Μαρτίου 1932) ήταν Γάλλος πολιτικός, που υπηρέτησε τη χώρα του ως πρωθυπουργός έντεκα φορές και ως βουλευτής 25. Επίσης, του απονεμήθηκε, το 1926, και το βραβείο Νόμπελ ειρήνης.